Šveicarijos nacionalinis parkas
Šveicarijos nacionalinis parkas (it. Parco Nazionale Svizzero, vok. Schweizerischer Nationalpark, pranc. Parc National Suisse) – 1914 m. įkurtas nacionalinis parkas rytų Šveicarijoje, Graubiundeno kantone, šalia sienos su Italija. Arčiausiai parko yra Cerneco miestas. Šis nacionalinis parkas ribojasi su Italijos Stelvio nacionaliniu parku. Parkas užima 170,3 km² plotą ir yra didžiausia saugoma teritorija Šveicarijoje ir vienintelis šalies nacionalinis parkas. Parkas įkurtas 1914 m. ir yra seniausias nacionalinis parkas Alpėse ir centrinėje Europoje. Pasaulinė gamtos apsaugos organizacija šiam parkui suteikė aukščiausios apsaugos lygį – I kategoriją (gamtos rezervatas).